Hvad regnede politikerne med at få, da de vedtog den nye skolereform og dermed også de nye arbejdstidsregler for de danske folkeskolelærere?

Jeg er overbevist om, at de regnede med at få noget bedre: Nu skulle lærerne fandeme arbejde og lære at bestille noget.

Nu, hvor reformen har været i gang i et par måneder, begynder der at komme meldinger ind fra de danske skoler om mangel på forberedelsestid, og jeg tror ikke, det varer længe, før en del folketingspolitikere med rædsel må konstatere, at det, de havde, var langt bedre end det, de har fået.